عالمی ادراہ محنت

عالمی ادارہ محنت 
(International Labour Organization - ILO)

عالمی ادارہ محنت (ILO) ہک اقوام متحدہ دا ادارہ ہے جیںدا کم ہے سماجی تے معاشی انصاف کوں ودھارا ݙیوݨ اتے بین الاقوامی محنت دے معیار قائم کرݨ۔ ایندی بنیاد اکتوبر 1919 وچ لیگ آف نیشنز دے تحت رکھی ڳئی ہئی تے ایہ اقوام متحدہ دے پہلے تے سبھ توں پراݨے خصوصی اداریاں وچوں ہک ہے۔ آئی ایل او دے 187 رکن ملک ہن۔ 193 اقوام متحدہ دے رکن ملکاں وچوں 186 تے کک جزیرے شامل ہن۔ ایندا صدر دفتر جنیوا، سوئٹزرلینڈ وچ ہے، جیندے دنیا بھر وچ تقریباً 40 فیلڈ آفس ہن، تے 107 ملکاں دے تقریباً 3,381 ملازم ہن، جنہاں وچوں 1,698 تکنیکی تعاون دے پروگراماں تے منصوبیاں وچ کم کریندے ہن۔

آئی ایل او دا مقصد محنت کش لوکاں دے حقوق دا تحفظ کرݨ، انہاں کوں بہتر حالاتِ کار مہیا کرنا، تے روزگار دے مواقع پیدا کرݨ ہے۔ ایہ ادارہ بین الاقوامی سطح تے محنت دے معیارات تیار کریندے، جنہاں وچ جبری مشقت، ٻالاں دی مشقت، تے امتیازی سلوک دے خلاف قوانین شامل ہن۔ آئی ایل او ملکاں دیاں حکومتاں، ملازمین تے کارفرماواں نال رَل تے کم کرݨ دی ترغیب ݙیندا ہے تاں جو محنت دے مسائل دا حل کڈھیا ونڄ سڳے۔

آئی ایل او دے بنیادی اصولاں وچوں ہک ایہ وی ہے کہ ہر شخص کوں کم کرݨ دا حق حاصل ہے۔ ایں ادارے دا منݨا ہے کہ ہر فرد کوں اپݨی محنت نال اپݨا تے اپݨے خاندان دا پیٹ پالݨ دا موقع ملݨا چاہیدا ہے۔ آئی ایل او روزگار دے نویں مواقع پیدا کرݨ تے بے روزگاری کوں گھٹ کرݨ کیتے وی کم کریندا ہے۔

آئی ایل او نہ صرف محنت کشاں دے حقوق دا تحفظ کریندا ہے بلکہ ایہ حکومتاں کوں وی رہنمائی فراہم کریندا ہے تاں جو او اپݨے ملکاں وچ محنت دے قوانین کوں بہتر بݨا سڳن۔ ایہ ادارہ مختلف منصوبیاں دے ذریعے ملکاں دی مدد کریندا ہے تاں جو او اپݨے کنے روزگار دے مواقع پیدا کر سڳن تے محنت کشاں دے حالات کوں بہتر بݨا سڳن۔

آئی ایل او ہک عالمی ادارہ ہے تے ایندا کم پوری دنیا وچ پھیلا ہویا ہے۔ ایہ ادارہ محنت کشاں دے حقوق دے تحفظ تے انہاں دی فلاح و بہبود کیتے ہمیشاں کوشاں رہندا ہے۔